Ce a apărut pe cerul Portugaliei și al Spaniei în timpul nopții. „Părea a fi ziuă. Am fost uimiţi”| VIDEO
Un fragment strălucitor de cometă a luminat cerul Spaniei şi al Portugaliei, sâmbătă seara târziu, potrivit Agenţiei Spaţiale Europene (ESA).
Duminică dimineaţa, ESA a distribuit pe X un videoclip cu ceea ce a descris ca fiind un „meteorit uimitor" ce a apărut pe cerul oraşului Caceres din vestul Spaniei, în apropiere de graniţa cu Portugalia.
Ulterior Agenția a precizat că ar fi vorba despre o mică bucată de cometă şi nu de un meteorit. Cometa a fost surprinsă zburând deasupra Spaniei şi Portugaliei cu o viteză de 45 kilometri pe secundă înainte de a arde deasupra Atlanticului.
Un locuitor din Lisabona a declarat că spectacolul luminos „a fost ca în filme”, relatează AP.
„Probabilitatea ca vreun meteorit să fie găsit este foarte scăzută", a precizat ESA.
The massive meteorite has magically turned the entire sky a glorious blue.
Here is a montage of all the ???? available.???? pic.twitter.com/4zy3V9eq5D
— ???????????????? ???????????????????? | ???????????????????????????????? (@tweetforAnna) May 19, 2024
În ambele ţări locuitorii au surprins în imagini spectacolul de lumini. Mulţi au contactat serviciile de urgenţă pentru a raporta ce s-a întâmplat. Un purtător de cuvânt al serviciului spaniol de urgenţă 112, din Madrid, a declarat pentru agenţia de presă Europa Press că a primit mai multe apeluri.
Another incredible view of the meteor/fireball last night seen from Cádiz in Spain ☄️????pic.twitter.com/vVGmnqlulN
— Volcaholic ???? (@volcaholic1) May 19, 2024
Magnificent view of last nights meteor/fireball seen from Cáceres in Spain. Wow!! ☄️????pic.twitter.com/WFYABDZI45
— Volcaholic ???? (@volcaholic1) May 19, 2024
Observatorul astronomic spaniol Calar Alto a precizat, de asemenea, că o analiză preliminară efectuată de Institutul de Astrofizică din Andaluzia a arătat că obiectul are o „origine cometară".
Un locuitor din Lisabona, Bernardo Taborda, în vârstă de 31 de ani, a declarat pentru Reuters că se plimba prin oraş cu prietenii săi când cerul a devenit brusc de un verde strălucitor.
„Aproape că părea a fi ziuă. Ne-am uitat cu toţii înapoi şi am văzut. A fost ca în filme, ne-am uitat cu toţii unii la alţii şi am fost uimiţi. A fost uimitor", a spus Taborda.
Sursa: News.ro
Etichete: cometa,
Dată publicare:
20-05-2024 09:13